LT Europos Sąjungos oficialusis leidinys C 273/2

Valstybių narių pateiktos informacijos apie valstybės pagalbą, teikiamą pagal Komisijos reglamentą (EB) Nr. 736/2008 dėl Sutarties 87 ir 88 straipsnių taikymo valstybės pagalbai mažosioms ir vidutinėms įmonėms, kurios verčiasi žuvininkystės produktų gamyba, perdirbimu ir prekyba, santrauka

(Tekstas svarbus EEE)

2010/C 273/02

Pagalbos Nr.: XF 12/10

Valstybė narė: Jungtinė Karalystė

Regionas ir (arba) pagalbą teikianti institucija: Shetland Islands Council

Pagalbos schemos pavadinimas ir (arba) ad hoc pagalbą gaunančios bendrovės pavadinimas: Shetland Seafood Quality Control Grant

Teisinis pagrindas: Local Government in Scotland Act 2003, Section 20

Pagal schemą planuojamos metinės išlaidos: Kasmet po 250 000 GBP

Didžiausias pagalbos intensyvumas: Pagalbos pagal schemą Salmon Inspection Services and Whitefish Improvement Scheme dydis – iki 80 %, atsižvelgiant į 17 straipsnyje nustatytą pagalbos intensyvumą.

Analytic and Marine Farm Services bus išmokama iki 100 % dydžio pagalba profesiniams įgūdžiams tobulinti arba naujiems mokymo metodams ar priemonėms kurti, nes pagal statusą SSQC yra bendrovė, kurios veikla ribojama garantija, o visas pelnas investuojamas į sektorių siekiant jam naudos; dividendų nemokama.

Pagalbos pagal schemą gavėjai – mažos arba vidutinės įmonės, kurių veikla atitinka bendrą žuvininkystės politiką.

Įsigaliojimo data:

Pagalbos schemos taikymo arba individualios pagalbos teikimo trukmė: Pagalba pagal schemą gali būti išmokama iki 2013 m. gruodžio 31 d.

Pagalbos tikslas: Dotacija Shetland Islands Council ir Shetland Seafood Quality Control partnerystei, siekiant teikti lašišų tikrinimo paslaugą, įgyvendinti sykų kokybės gerinimo schemą, teikti tyrimų paslaugas ir jūrų ūkių paslaugas; remti Šetlando jūros produktų sektorius, teikiant sužvejotų ir ūkiuose auginamų jūros produktų kokybės ir saugos tikrinimo paslaugas, taip pat aplinkos, kurioje jūros produktai sužvejoti, auginami arba perdirbami, tikrinimo paslaugas; leisti Shetland Islands Council remti visą su jūros produktais susijusią Šetlando veiklą, glaudžiai bendradarbiaujant su kitais panašiais Jungtinėje Karalystėje veikiančiais centrais ir šiaurinės Atlanto dalies regionais, ir skatinti, kad geriausia patirtis ir verslumo įgūdžiai būtų perteikti bendruomenei ir už jos ribų.

Nurodyti, kuris iš 8–24 straipsnių taikomas: 17 straipsnis

Remiama veikla: Leisti Shetland Islands Council remti sužvejotų ir ūkiuose laikomų jūros produktų sektorių teikiant paramą bendro intereso priemonėms, kuriomis visų pirma siekiama:

atsižvelgiant į tvarumo principus prisidėti prie geresnio išteklių valdymo ar išsaugojimo,

gerinti kokybę ir maisto saugą,

skatinti mokslininkų ir žuvininkystės sektoriaus ūkio subjektų partnerystę,

prisidėti prie žuvininkystės ir akvakultūros produktų rinkų skaidrumo, įskaitant atsekamumą, didinimo,

palaikyti ryšius ir keistis patirtimi bei geriausia patirtimi tarp organizacijų, skatinančių lygias moterų ir vyrų galimybes, ir kitų suinteresuotų subjektų, ir

tobulinti profesinius gebėjimus arba plėtoti naujus mokymo metodus ir priemones.

Pagalbą teikiančios institucijos pavadinimas ir adresas:

Shetland Islands Council Economic Development Unit 3 North Ness Business Park Lerwick Shetland ZE1 0LZ UNITED KINGDOM

Interneto svetainės, kurioje pateikiamas visas pagalbos schemos tekstas, adresas: http://www.sdt.shetland.org/

Motyvavimas: Remiama Shetland Island Council, SSQC jau anksčiau pateikė paraišką EŽF finansavimui gauti, siekdama išplėsti teikiamas paslaugas, tačiau paraiška buvo atidėta dėl to, kad buvo pateikta pernelyg daug paraiškų EŽF finansavimui gauti. Kad SSQC galėtų per sektoriui būtiną laiką suteikti reikiamą paramą, Shetland Island Council nusprendė kreiptis dėl išimties suteikimo pagal valstybės pagalbos teikimo taisykles, kad per reikiamą laiką būtų užtikrinta tinkamo dydžio parama sektoriaus mažoms ir vidutinėms įmonėms.

Pagalbos Nr.: XF 13/10

Valstybė narė: Jungtinė Karalystė

Regionas ir (arba) pagalbą teikianti institucija: Comhairle nan Eilean Siar (Western Isles Council)

Pagalbos schemos arba ad hoc pagalbą gaunančios bendrovės pavadinimas: Outer Hebrides Fisheries Support Scheme

Teisinis pagrindas: Local Government (Scotland) Act 1973 su pakeitimais ir Local Government in Scotland Act 2003

Pagal schemą planuojamos metinės išlaidos: Pagal schemą planuojama kasmet skirti 25 000 GBP. Tai prilygsta numatytam bendrajam subsidijos ekvivalentui pagal schemos Outer Hebrides Fisheries Support Scheme (OHFSS) paraiškas.

Didžiausias pagalbos intensyvumas: Pagalbos intensyvumas neviršys Tarybos reglamento (EB) Nr. 1198/2006 27 straipsnio 3 dalyje nurodyto pagalbos dydžio, t. y. pagalba neviršys 15 % nuosavybės teisių įsigijimo kainos arba 50 000 EUR sumos.

Pagalba, kurią sudaro ši garantijų schema, teikiama aiškiai apibrėžtoms garantijų rūšims bei pagrindinių sandorių rūšims taikant Tarybos reglamentą (EB) Nr. 736/2008.

OHFSS bendrasis subsidijos ekvivalentas apskaičiuotas pagal metodiką, naudojamą pagalbos schemoje N 71/09, apie kurią Jungtinė Karalystė pranešė siekdama teikti pagalbą garantijų forma.

Pagalbos pagal šią schemą gavėjai – mažosios arba vidutinės įmonės, kurių veikla atitinka bendrą žuvininkystės politiką.

Įsigaliojimo data:

Pagalbos schemos taikymo arba individualios pagalbos teikimo trukmė: Pagalba pagal schemą gali būti teikiama iki 2013 m. gruodžio 31 d.

Pagalbos tikslas: Outer Hebrides Fisheries Support Scheme (OHFSS) – Comhairle nan Eilean Siar, Royal Bank of Scotland ir Western Isles Fishermen’s Association partnerystės schema.

Šios schemos tikslas – sudaryti sąlygas kurti ir išlaikyti darbo vietas Išoriniuose Hebriduose skatinant žuvininkystės sektoriaus verslo plėtrą.

Lėšos paskolų garantijos forma skiriamos jaunesniems nei 40 metų žvejams, pirmą kartą įsigyjantiems visas panaudoto žvejybos laivo nuosavybės teises arba jų dalį.

Nurodyti, kuris iš 8–24 straipsnių taikomas: 10 straipsnis

Remiama veikla: Banko Royal Bank of Scotland paskolos, neviršijančios 40 % sumos, gali būti teikiamos panaudotam žvejybos laivui įsigyti, tačiau didžiausia paskolos suma yra 100 000 GBP, ir ši suma turi būti grąžinta per ne ilgiau kaip 10 metų. OHFSS suteiks paskolos garantiją ne didesnei kaip 50 % Royal Bank of Scotland išmokėtos paskolos sumai.

Pagalbą teikiančios institucijos pavadinimas ir adresas:

Comhairle nan Eilean Siar Sandwick Road Stornoway Isle of Lewis HS1 2BW UNITED KINGDOM

Interneto svetainės, kurioje pateikiamas visas pagalbos schemos tekstas, adresas: http://www.cne-siar.gov.uk/eds/business/assistanceavailable/fls.asp

Motyvavimas: Nors schema Outer Hebrides Fisheries Support Scheme atitinka Europos žuvininkystės fondo (EŽF) reikalavimus, tačiau jos konkurencinis pobūdis ir tai, kad sutikimui gauti reikia nemažai laiko ir kad sumos išmokamos atgaline data, reiškia, kad šiai schemai labiau tinka tradicinė valstybės pagalbos schema, o ne finansavimas iš EŽF.

Western Isles Council pasirengusi suteikti šią pagalbą žuvininkystės sektoriui ir pageidauja, kad būtų užtikrintas išimties reglamente numatytas tikrumas ir skubumas.